XLII 

Hvad Dyrene angaaer, kunde man maaskee beraabe sig paa, at de 
store planteædende Pattedyr, i kolde Landströg ikke letteligen vilde finde 
tilstrækkelig Föde om Vinteren, og at heller ikke de store Crocodiller og 
Skildpadder ' vilde finde Föde og |Opholdssted i de tilfrosne Floder; dog 
kan man herved bemærke, at hine kunde være Vandredyr, disse maaskee 
kunde ligge i Vinterdvale. 
Det kan da ikke "nægtes, at man jo fra Forsteningerne kan hente 
nogle Sandsynlighedsgrunde for, at vort Jordströg har havt en höiere 
Varme i den forhistoriske Tid; men paa den anden Side frembyde ogsaa 
Forsteningerne Grunde for den modsatte Mening. Man har ved Tiede, 
Kåstritz, Kirkdale og flere Steder, i Blanding med Levninger af Ele- 
phanter, Næshorn og andre formeente tropiske Landdyr, fundet Been af 
Heste, Sviin, Oxer, Faar o. s. v., som enten slet ikke lade sig skjelne 
fra de nuværende, eller dog kun afvige saa lidet derfra, at de i det höie- 
ste kunde betragtes som Afarter deraf. 
Af Fugle, Fiske og Skaldyr finder man ogsaa adskillige Fortids- 
levninger der ikke kunne adskilles fra de nulevende Arter. Heller ikke 
mangler det paa Angivelser af Europæiske Planter blandt Forsteningerne. 
Denne tilsyneladende Strid kan maaskee hæves, naar man tager 
Hensyn paa de forskiellige Dannelsestider. Formodentligen vil man da 
komme til det Resultat, at de tropiske Former indskrænke sig til de æl- 
dre Dannelsestider. Fra Overgangstiden have Forsteningerne for liden 
Mangfoldighed, og Formerne deri ere alt for fremmede, til at man der- 
over turde vove nogen Formodning. Med Hensyn paa den Dyr- og Plan- 
teverden, vi finde begravet i de egentlige Flötzbjerge, eller de saakaldte 
secundære Formationer, hvor det just er at de træagtige Monocotyledoner, 
den store Mængde af Bregner, Crocodillerne og Skildpadderne forekomme, 
har Formodningen om en höiere Datidens Varme den meste Sandsynlighed. 
Mere tvivlsom er Sagen i Henseende til de tertiære Formationer. Paa den 
ene Side kunde man anföre, at deri findes Spor af Palmer og andre træ- 
agtige Monocotyledoner, saavel som Levninger af tropiske Skaldyr; paa 
den anden maa nævnes, at man ogsaa deri finder Levninger af Fyrrearter, 
saavel som af Europæiske Skaldyr og Fisk. Maaskee ville fremtidige Un- 
dersøgelser ogsaa her vise, at hine Levninger höre til de ældste, disse til 
de yngste Danningsled. Hvad endeligen det saakaldte opskyllede Land an- 
gaaer, saa synes de deri fundne Europæiske Pattedyr, Skaldyr, Fiske og 
